สภาพัฒน์ เผย GDP ไตรมาส3 โต 4.3% สูงสุดในรอบ18เดือน ปรับคาดการณ์ทั้งปีโต 3.9%
สภาพัฒน์ เผย GDP ไตรมาส 3/60 โต 4.3% พร้อมปรับคาดการณ์ทั้งปีเป็นโต 3.9% จากเดิมคาด 3.5-4%
20 พ.ย. 2560

สำนักงานคณะกรรมการพัฒนาการเศรษฐกิจและสังคมแห่งชาติ (สศช.) หรือสภาพัฒน์ เปิดเผยตัวเลขอัตราการขยายตัวของเศรษฐกิจไทย (GDP) ไตรมาส 3/60 ขยายตัว 4.3% สูงสุดในรอบ 18 เดือน และถือว่าขยายตัวเร่งขึ้นจากไตรมาสก่อนหน้า ปัจจัยสนับสนุนมาจากการส่งออกสินค้าและการบริโภคภาคเอกชน การใช้จ่ายภาครัฐและการลงทุนรวม ส่วนในด้านการผลิต มาจากแรงหนุนการผลิตสาขาอุตสาหกรรม ค้าส่ง-ค้าปลีก สาขาไฟฟ้า ก๊าซ โรงแรม ภัตาคาร สาขาขนส่ง และคมมนาคม
ขณะที่สภาพัฒน์ได้ปรับคาดการณ์ GDP ของไทยทั้งปี 60 เป็นขยายตัว 3.9% จากเดิมที่คาดไว้ในช่วง 3.5-4.0% และคาด GDP ในปี 61 จะเติบโตในช่วง 3.6-4.6%